CELEX: 
Language: el
Date: 1991-03-02 00:00:00
Title: Απόφαση του Συμβουλίου της 25ης Φεβρουαρίου 1991 για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας, η οποία καθορίζει το καθεστώς που πρέπει να εφαρμόζεται, από 1ης Ιανουαρίου 1991, κατά την εισαγωγή στην Κοινότητα μη επεξεργασμένου ελαιολάδου, καταγωγής Τυνησίας #Συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας, η οποία καθορίζει το καθεστώς που πρέπει να εφαρμόζεται, από 1ης Ιανουαρίου 1991, κατά την εισαγωγή στην Κοινότητα μη επεξεργασμένου ελαιολάδου καταγωγής Τυνησίας

Avis juridique important

|

31991D0105

91/105/ΕΟΚ: Απόφαση του Συμβουλίου της 25ης Φεβρουαρίου 1991 για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας, η οποία καθορίζει το καθεστώς που πρέπει να εφαρμόζεται από 1ης Ιανουαρίου 1991, κατά την εισαγωγή στην Κοινότητα μη επεξεργασμένου ελαιολάδου, καταγωγής Τυνησίας  

Επίσημη Εφημερίδα αριθ. L 056 της 02/03/1991 σ. 0021

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 25ης Φεβρουαρίου 1991  για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας, η οποία καθορίζει το καθεστώς που πρέπει να εφαρμόζεται,  από 1ης Ιανουαρίου 1991, κατά την εισαγωγή στην Κοινότητα μη επεξεργασμένου ελαιολάδου, καταγωγής Τυνησίας  ( 91/105/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  το πρόσθετο πρωτόκολλο της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας ( 1 ), που υπογράφηκε στις 26 Μαΐου 1987, και ιδίως το άρθρο 4 παράγραφος 3,  της σύσταση της Επιτροπής,  Εκτιμώντας ότι πρέπει να εγκριθεί η συμφωνία υπό μορφή ανταλλαγής επιστολών, η οποία αποτέλεσε αντικείμενο διαπραγματεύσεων με τη Δημοκρατία της Τυνησίας όσον αφορά την εισαγωγή στην Κοινότητα μη επεξεργασμένου ελαιολάδου των κωδικών ΣΟ 1509 10 10 και  1509 10 90, καταγωγής Τυνησίας,  ΑΠΟΦΑΣΙΖΕΙ :  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας η οποία καθορίζει το καθεστώς που πρέπει να εφαρμόζεται, από την 1η Ιανουαρίου 1991, κατά την εισαγωγή στην Κοινότητα μη  επεξεργασμένου ελαιολάδου, καταγωγής Τυνησίας, εγκρίνεται εξ ονόματος της Κοινότητας .  Το κείμενο της συμφωνίας επισυνάπτεται στην παρούσα απόφαση .  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα . Βρυξέλλες, 25 Φεβρουαρίου 1991 . Για το Συμβούλιο  Ο Πρόεδρος  J.-C . JUNCKER  ( 1 ) ΕΕ αριθ . L 297 της 21 . 10 . 1987, σ . 36 .